Támogasd a Qubit munkáját! Nincsen túlélhető és fenntartható jövőnk tudomány nélkül, ahogy nekünk sincsen nélkületek.

A Magyar Madártani és Természetvédelmi Egyesület július huszonharmadikán zárult szavazásán összesen 3617-en voksoltak a gólyatöcsre, amely olyan kihívókat utasított maga mögé, mint a második helyezett nagy póling vagy a bronzérmes gulipán.

A gólyatöcs a vízben gázolva kutat élelem után Fotó: Wikimedia Commons

A gólyatöcs március-áprilisban érkezik hozzánk Afrikából, és augusztusban hagyja el Magyarországot. A fokozottan védett madár természetvédelmi értéke 250 000 forint. A kopár, sekély vízborítású környezetet kedveli, ahol főleg rovarokat és gerincteleneket fogyaszt. Fészkét a talajra készíti, három-öt tojást rak.

Gólyatöcspár Fotó: Wikimedia Commons

A gólyatöcs elsősorban hajlékony, hosszú csőréről és pikkelyes csüdjéről ismerhető fel. Magyarországon a költőpárok száma a csapadékviszonyoktól függően 200-1000 pár között alakul.

